|  |  |  |
| --- | --- | --- |
| 21220 БЕЧЕЈ, ТРГ ОСЛОБОЂЕЊА 2  Телефони:  Централа ++381/21-6811-888  Председник СО Бечеј: 6811-805  Пошт. Фах 4.  [www.skupstina.becej.rs](http://www.skupstina.becej.rs)  E-mail: skupstina@becej.rs |  | 21220 ÓBECSE, FELSZABADULÁS TÉR 2  Telefonоk:  Központ ++381/21-6811-888  Községi Képviselő-testület elnöke 6811-805  Postafiók 4  [www.skupstina.becej.rs](http://www.skupstina.becej.rs)  E-mail: skupstina@becej.rs |

**СКУПШТИНИ ОПШТИНЕ БЕЧЕЈ**

**ПРЕДМЕТ:** Предлог за доношење Закључка о давању позитивног мишљења за вршење више функција

У складу сa чланом 116. и чланом 115. став 3. Пословника Скупштине општине Бечеј, предлажем Скупштини општине Бечеј да донесе Решење о констатовању престанка функције заменика секретара Изборне комисије општине Бечеј, у тексту како је предложено у предлогу решења.

Образложење:

Према одредбама члана 56. става 4. Закона о спречавању корупције функционер који је изабран, постављен или именован на другу јавну функцију и који намерава да више функција врши истовремено, дужан је да у року од осам дана од дана избора, постављења или именовања затражи сагласност Агенције. Уз захтев, функционер доставља и прибављено позитивно мишљење органа који га је изабрао, поставио или именовао на јавну функцију.

Жолт Ловаши Латинчић је дана 21.08.2020. године изабран за секретара Скупштине општине Бечеј решењем Скупштине општине Бечеј број I 02-38/2020, а дана 11.02.2021. године именован за члана Управног одбора Установе за спортску и културну активност омладине “Ђорђе Предин-Баџа” Бечеј решењем број I-02-13/2021.

ПРЕДСЕДНИК СКУПШТИНЕ

Игор Киш с.р.

ПРЕДЛОГ

На основу члана 56. става 4. Закона о спречавању корупције („Службени гласник РС“, број 35/2019 и 88/2019 ) и члана 115. став 6. Пословника Скупштине општине Бечеј („Службени лист општине Бечеј“, број 6/2016-пречишћен текст, 4/2014, 15/2014 и 23/2019), Скупштина општине Бечеј је на \_\_\_\_ седници одржаној дана \_\_\_\_\_\_\_2021. године донела

З А К Љ У Ч А К

о давању позитивног мишљења за вршење више функција

I

Скупштина општине Бечеј даје позитивно мишљење да Жолт Ловаши Латинчић истовремено са функцијом секретара Скупштине општине Бечеј врши и функцију члана Управног одбора Установе за спортску и културну активност омладине “Ђорђе Предин-Баџа” Бечеј.

II

Мишљење се даје ради прибављања сагласности од Агенције за спречавање корупције за истовремено вршење наведених јавних функција.

О б р а з л о ж е њ е

Према одредбама члана 56. става 4. Закона о спречавању корупције функционер који је изабран, постављен или именован на другу јавну функцију и који намерава да више функција врши истовремено, дужан је да у року од осам дана од дана избора, постављења или именовања затражи сагласност Агенције. Уз захтев, функционер доставља и прибављено позитивно мишљење органа који га је изабрао, поставио или именовао на јавну функцију.

Жолт Ловаши Латинчић је дана 21.08.2020. године изабран за секретара Скупштине општине Бечеј решењем Скупштине општине Бечеј број I 02-38/2020, а дана 11.02.2021. године именован за члана Управног одбора Установе за спортску и културну активност омладине “Ђорђе Предин-Баџа” Бечеј решењем број I-02-13/2021.

Скупштина општине Бечеј даје позитивно мишљење да Жолт Ловаши Латинчић истовремено врши обе јавне функције, имајући у виду да не постоји однос зависности, надређености и контроле, који би могао да утиче на непристрасно вршење наведених јавних функција, нити би се њиховим истовременим вршењем нарушило поверење грађана у савесно и одговорно вршење јавне функције.

На основу изнетог, Скупштина општине Бечеј је донела закључак као у диспозитиву.

Република Србија

Аутономна Покрајина Војводина

Општина Бечеј ПРЕДСЕДНИК СКУПШТИНЕ

СКУПШТИНА ОПШТИНЕ БЕЧЕЈ Игор Киш

Број: \_\_\_\_\_\_\_\_\_

Дана: \_\_\_\_\_\_\_\_.2021. године

Б Е Ч Е Ј