Република Србија

Аутономна Покрајина Војводина

Општина Бечеј

СКУПШТИНА ОПШТИНЕ БЕЧЕЈ

КОМИСИЈА ЗА КАДРОВСКА,

АДМИНИСТРАТИВНА ПИТАЊА

И РАДНЕ ОДНОСЕ

Број: I 06-29/2021

Дана: 18.03.2021. године

Б Е Ч Е Ј

На основу члана 55. и 60. Пословника Скупштине општине Бечеј („Службени лист Општине Бечеј“ бр. 6/2013 –пречишћен текст, 4/2014, 15/2014, 23/2019 и 24/2020), Комисија за кадровска, административна питања и радне односе, са седнице одржане дана 18.03.2021. године, подноси Скупштини општине Бечеј

**И З В Е Ш Т А Ј**

**И**

**П Р Е Д Л А Ж Е**

да Скупштина општине Бечеј донесе Решење о констатовању престанка, разрешењу и именовању председника и чланова Управног одбора Народне бибилиотеке Бечеј, како је наведено у предлогу решења који се налази у прилогу овог извештаја.

**О б р а з л о ж е њ е**

Како су на дужност председника и члана управног одбора Народне бибилиотеке Бечеј, Рац Борбаш Јулиана и др Конц Ђула поднели оставке а члановима из реда представникa запослених су истекли мандати на који су имановани, неопходно је да се именује нов председник и нови чланoви Управног одбора Народне библиотеке Бечеј из реда јединице локалне самоуправе, на предлог Националног савета мађарске националне мањине и из реда запослених.

Одборничка група Vajdasági Magyar Szövetség-Савез Војвођанских Мађара је дана 19.02.2021. године упутила Комисији за кадровска, административна питања и радне односе Скупштине општине Бечеј предлог за именовање Андреје Бартус и ради рационализације, разрешење и поновног именовања Кристине Секе за чланове управног одбора Народне бибилиотеке Бечеј као представнике из реда јединице локалне самоуправе. Национални савет мађарске националне мањине је дана 11.03.2021. године доставио Решење број V/V/7/2021 у коме је предложио именовање Мелинде Кадаш за члана управног одбора бибилиотеке, такође достављен и Закључак бр. V/Z/44/2021 од 11.03.2021. године којим је подржао именовање Андреје Бартус, Кристине Секе, Пирошке Ферчик Киш и Магдолне Радојевић за нове чланове управног одбора бибилиотеке.

Комисија за кадровска, административна питања и радне односе Скупштине општине Бечеј је извршила увид у поднети предлог одборничке групе, решење и закључак Националног савета мађарске националне мањине, обавила неопходне консултације, извршила увид у биографије предложених кандидата и предлаже Скупштини општине Бечеј да за председника управног одбора Народне библиотеке Бечеј именује Кадаш Мелинду на предлог Националног савета мађарске националне мањине, а да се за чланове Управног одобра именује Андреа Бартус, да се Кристина Секе разреши и поново именује као представник јединице локалне самоуправе, да се именују Пирошка Ферчик Киш и Магдолна Радојевић из реда запослених сагласно предлогу решења које се налази у прилогу овог извештаја.

За известиоца поводом овог извештаја одређује се мр Ненад Томашевић, председник комисије.

ПРЕДСЕДНИК КОМИСИЈЕ

мр Ненад Томашевић

ПРЕДЛОГ

На основу члана 32. став 1. тачка 9. Закона о локалној самоуправи („Службени гласник Републике Србије”, бр. 129/2007, 83/2014 – др. закон, 101/2016 – др. закон, 47/2018, 81/2020 Одлука УС РС), члана 41. став 3. и став 4. и члана 42. став 3. Закона о култури („Службени гласник Републике Србије, бр. 72/2009, 13/2016, 30/2016 – испр. и 6/2020 ), члана 34. став 1. тачка 13. Статута општине Бечеј („Службени лист општине Бечеј”, бр. 5/2019) и члана 39. Статута Народне библиотеке Бечеј од 11. маја 2017. године, Скупштина општине Бечеј, на \_\_\_\_ седници одржаној дана \_\_\_\_\_\_\_\_ 2021. године, донела

**Р Е Ш Е Њ Е**

**о констатовању престанка, разрешењу и именовању председника и чланова Управног одбора**

**Народне библиотеке Бечеј**

**I**

ЈУЛИАНА РАЦ БОРБАШ, је дана 04.03.2021. године поднела оставку на дужност председника Управног одбора Народне библиотеке Бечеј, а др. ЂУЛА КОНЦ је дана 09.10.2020. године поднео оставку на функцију члана Управног одбора, обоје из реда представника оснивача, даном доношења овог решења именованима престаје дужност председника односно члана Управног одбора Народне библиотеке Бечеј.

**II**

КРИСТИНА СЕКЕ се разрешава дужности члана Управног одбора Народне библиотеке Бечеј из реда оснивача даном доношења овог решења.

**III**

МЕЛИНДА КАДАШ из Бечеја именује се за председника Управног одбора Народне библиотеке Бечеј на предлог Националног савета мађарске националне мањине, на период од четири године, даном доношења овог решења.

# IV

АНДРЕА БАРТУС из Бечеја и КРИСТИНА СЕКЕ из Бачког Градишта именују се за чланове Управног одбора Народне библиотеке Бечеј из реда оснивача, на период од четири године, даном доношења овог решења.

**V**

ПИРОШКА ФЕРЧИК КИШ из Бачког Петровог Села и МАГДОЛНА РАДОЈЕВИЋ из Бечеја именују се за чланове Управног одбора Народне библиотеке Бечеј из реда запослених, на период од четири године, даном доношења овог решења.

# VI

Ово решење објавити у „Службеном листу општине Бечеј”.

**О б р а з л о ж е њ е**

Правни основ за доношење решења садржан је у члану 32. став 1. тачка 9. Закона о локалној самоуправи и члану 34. став 1. тачка 13. Статута општине Бечеј где је прописано да скупштина општине, у складу са законом, именује и разрешава управни и надзорни одбор, именује и разрешава директоре јавних предузећа, установа, организација и служби чији је оснивач и даје сагласност на њихове статуте, у складу са законом.

Чланом 41. став 3. и став 4. Закона о култури предвиђено је да чланове управног одбора именује и разрешава оснивач из реда истакнутих стручњака и познавалаца културне делатности, као и да председника управног одбора именује оснивач из реда чланова управног одбора, док је чланом 43. став 3. истог закона предвиђено да се најмање један члан управног одбора именује на предлог одговарајућег националног савета националне мањине.

Одредбама члана 39. став 2. Статута Народне библиотеке Бечеј прописано је да управни одбор има председника и четири члана и то два члана из реда запослених, два члана из реда представника оснивача и једног члана који се именује на предлог Националног савета мађарске националне мањине. Ставом 3. члана 39. Статута бибилиотеке предвиђено је да чланове управног одбора именује и разрешава оснивач из реда истакнутих стручњака и познавалаца културне делатности, док је ставовима 4. и 6. и 7. истог члана регулисано да се чланови управног одбора именују на период од 4 године и могу бити поново именовани, да Национални савет мађарске националне мањине даје мишљење о предложеним члановима управног одбора, а да председника управног одбора именује оснивач из реда чланова управног одбора.

Како je констатoван престанак дужности председника и члана управног одбора Народне бибилиотеке Бечеј, Јулиани Рац Борбаш и др Ђули Конц због поднетих оставка а члановима из реда запослених су истекли мандати на који су изабрани, неопходно је да се именује нов председник и нови чланови Управног одбора Народне библиотеке Бечеј.

Национални савет мађарске националне мањине из Суботице је доставио решење број V/V/7/2021 oд 11.03.2021. године у коме је предложио именовање Мелинде Кадаш за члана управног одбора бибилиотеке, такође је доставио и закључак бр. V/Z/44/2021 од 11.03.2021. године којим је подржао именовање Андреје Бартус, Кристине Секе, Пирошке Ферчик Киш и Магдолне Радојевић за чланове управног одбора бибилиотеке.

Комисија за кадровска, административна питања и радне односе Скупштине општине Бечеј је на својој седници одржаној дана 18.03.2021. године, на основу увида у предлоге, предатих биографија, позитивног мишљења и предлога за именовање Националног савета мађарске националне мањине из Суботице, те обављених усмених консултација утврдила предлог решења о именовању Мелинде Кадаш из Бечеја за председника управног одбора, Андреје Бартус из Бечеја, разрешење и поновног именовања Кристине Секе, Пирошке Ферчик Киш из Бачког Петровог Села и Магдолне Радојевић за чланове управног одбора бибилиотеке.

Имајући у виду изнете чињенице и цитиране одредбе прописа, Скупштина општине Бечеј је прихватила предлог Комисије за кадровска, административна питања и радне односе и разрешила Кристину Секе дужности члана Управног одбора Народне библиотеке Бечеј и именовала Мелинду Кадаш из Бечеја, за председника управног одбора Народне бибилиотеке на предлог Национални савет мађарске националне мањине, Андреју Бартус из Бечеја, Кристину Секе из Бачког Градишта, из реда јединице локалне самоуправе а Пирошку Ферчик Киш из Бачког Петровог Села и Магдолну Радојевић из Бечеја, из реда запослених за чланове Управног одбора Народне библиотеке Бечеј, на мандатни период од четири године.

На основу изнетог, Скупштина општине Бечеј је на основу предлога Комисије за кадровска, административна питања и радне односе донела решење као у диспозитиву.

**УПУТСТВО О ПРАВНОМ СРЕДСТВУ:** Ово решење је коначно и против њега није допуштена жалба већ се може тужбом покренути управни спор пред Управним судом у Београду у року од 30 дана од дана достављања. Тужба се предаје у два примерка.

Република Србија

Аутономна Покрајина Војводина

Општина Бечеј ПРЕДСЕДНИК СКУПШТИНЕ

СКУПШТИНА ОПШТИНЕ БЕЧЕЈ

Број: \_\_\_\_\_\_\_\_\_/2021 Игор Киш

Дана: \_\_\_\_\_\_\_.2021. године

Б Е Ч Е Ј