**Жолт Ловаши Латинчић**

Секретар Скупштине општине Бечеј

**Скупштини општине Бечеј**

**ПРЕДМЕТ:** Захтев за давање мишљења за обављање више функција

Према одредбама члана 56. става 4. Закона о спречавању корупције функционер који је изабран, постављен или именован на другу јавну функцију и који намерава да више функција врши истовремено, дужан је да у року од осам дана од дана избора, постављења или именовања затражи сагласност Агенције. Уз захтев, функционер доставља и прибављено позитивно мишљење органа који га је изабрао, поставио или именовао на јавну функцију.

Имајући у виду да сам дана 21.08.2020. године изабран за секретара Скупштине општине Бечеј решењем Скупштине општине Бечеј број I 02-38/2020, а дана 11.02.2021. године именован за члана Управног одбора Установе за спортску и културну активност омладине “Ђорђе Предин-Баџа” Бечеј решењем број I-02-13/2021, подносим овај Захтев за давање позитивног мишљења за истовремено вршење обе јавне функције, имајући у виду да између горе наведених функција не постоји однос зависности, надређености и контроле, који би могао да утиче на непристрасно вршење јавних функција, нити би се њиховим истовременим вршењем нарушило поверење грађана у савесно и одговорно вршење јавне функције.

У прилогу достављам решења о именовањима на горе наведене функције, као и претходно Мишљење Агенције за спречавање корупције.

С поштовањем,

СЕКРЕТАР

СКУПШТИНЕ ОПШТИНЕ

Жолт Ловаши Латинчић